Title: La crítica musical
Course: Música 3r d'ESO

Quan fem una crítica sobre un concert de música és segur que hem de parlar dels elements musicals, però també hem de tenir en compte d’altres elements extramusicals que són importants per explicar el context del concert i elements complementaris a l’audició musical. Cal fer un comentari ordenat i ben organitzat amb una introducció, un nus i un desenllaç.

ORGANITZACIÓ DE L’ARTICLE

- Introducció: context ( elements extramusicals)

- Nus o cos de l’article: crítica, tenint en compte els elementsmusicals i escenogràfics. No ha de ser un llistat d’elements. Cal redactar enllaçant els diferents elements.

- Desenllaç o conclusió: resumir en poques paraules la impressió que s’ha rebut de l’audició.

ELEMENTS A TENIR EN COMPTE
- Elements musicals (imprescindible en qualsevol article periodístic on es comenta un concert) :

Qualitat tècnica i expressiva dels intèrprets.
Comunicació establerta amb el públic.
Evolució del concert.
Sonorització, etc.
- Elements escenogràfics:

Il·luminació.
Efectes visuals.
Moviments escènic.
Escenografia.
Vestuari, etc.
- Elements extramusicals:

Tipus, quantitat, i edat del públic assistent.
Ambient.
Capacitat de la sala o auditori.
Preu.
D’altres elements que permetin situar el concert en el seu context.