Title: Instruccions
Course: Música 3r d'ESO

Primer de tot cal que consulteu l'adreça de la webquest Singing Peace que us servirà de base per al treball en grup a l'aula d'informàtica.

Trobareu les cançons les lletres en anglès al bloc de 3r, al post Singing Peace.

En grups de 4 persones haureu de fer les següents tasques:
- Trobar l'any en què es va fer la cançó
- Buscar informació sobre l'autor de la cançó i sobre l'estil musical de la cançó. Cal fer un resum amb les dades principals. Heu d’utilitzar un vocabulari adequat al vostre nivell sense utilitzar el recurs "copia-enganxa"
- Buscar la lletra en català o castellà. Si només existeix en castellà cal fer la traducció.
- Explicar el missatge de la cançó i quina relació té amb la pau.
- Analitzar la cançó. Haureu de parlar dels instruments, de com s’utilitza la veu, del ritme, la melodia, el tempo, les dinàmiques, el caràcter i de l'adequació de la música i el text.
- Haureu de triar quines d'aquestes cançons creieu que han d'estar entre les finalistes del premi de la UNESCO i quines no, raonant la resposta.
- Haureu de trobar una cançó que parli de pau i que mereixi estar entre les finalistes i fer la mateixa feina que amb les altres 4 cançons.

Cada grup treballarà al seu espai wiki que haurà de contenir el següent:
- Títol i data de cada cançó
- Resum biogràfic dels autors
- Explicació de l'estil musical de les cançons
- Lletra de la cançó en català (si la cançó està escrita en castellà no cal traduir-la).
- Tema / missatge de les cançons
- Decisió presa sobre incloure o no les cançons a la llista de candidates i les raons d'aquesta decisió.
- Fonts d’informació utilitzades
- Autoavaluació individual i de grup

Cada grup haurà de presentar el treball a la classe.

Avaluació:

Seguint les indicacions del document Singing Peace: avaluació

Haureu d'avaluar-vos tant individualment com col·lectivament. Haureu d'avaluar el procés de treball i el producte final. La professora també avaluarà el treball, la presentació a classe i l'autoavaluació.